
Puškini tn 64 maa- ala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud OÜ ALEANA Kinnisvara. Detailplaneeringu koostamise eesmärgiks on planeeritava maa-ala kruntideks jagamine ridaelamute, korrusmajade ja üksikelamute rajamise tarbeks, ehitusõiguse määramine elamute (korruselamud, ridaelamud, individuaalelamud) ehitamiseks, heakorrastuse, haljastuse, liikluskorralduse (juurdepääsude ja parkimise), jalakäijate teede lahendamine ning tehnovõrkude asukoha määramine ning varustamisega lahendamine. 
Planeeritava ala pindala on ca 5,8 ha. Detailplaneering algatati 30.11.2004.a. Narva Linnavolikogu otsusega nr 149/45.  
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Narva Linnavolikogu otsus
3.1
 Vastu võtta ja suunata avalikule väljapanekule Puškini tn 64 maa- ala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

